Sagunt estarà present a Bilbao en una nova edició de la fira de Turisme Expovacaciones
04 de maig 2022

![](/media/l2qd1552/fotonoticia_20210413140103_1200.jpg?width=850&height=566.6666666666667)

Sagunt estarà present un any més en la fira de tendències i experiències turístiques Expovacaciones, que se celebra en el Bilbao Exhibition Centre BEC de Barakaldo este cap de setmana, del 6 al 8 de maig. El municipi, a més de estar present en la mostra, a través de la delegació de Turisme de l'Ajuntament, participarà també amb un espai propi en el _workshop_ de Turisme Comunitat Valenciana, que se celebrarà amb caràcter previ este dijous, 5 de maig, a la vesprada.

En este _workshop_, que tindrà lloc en el Bilbao Events, comptarà amb l'assistència d'agents de viatges de Bilbao. Sagunt i la Comunitat Valenciana promocionaran les seues propostes, les de les seues empreses així com la riquesa i varietat de l'oferta turística del municipi i de la regió i conclourà amb una degustació de gastronomia típica.

![](/media/v5vmgyo4/c_nataliaantonino_04.jpg?width=400&height=267&mode=max)La regidora delegada de Turisme, Natalia Antonino, ha explicat que «**Sagunt torna a Expovacaciones a vendre els seus atractius**» turístics, gastronòmics i patrimonial. «**Tradicionalment és una fira important per a la ciutat ja que ens unixen llaços històrics i un llegat amb característiques similars. A més, cada vegada són més les persones que ens visiten d'esta comunitat i, per tant, els oferirem la nostra millor oferta**», ha manifestat l'edil.

Expovacaciones és una fira que recull múltiples propostes turístiques de tota mena: cultural, de naturalesa, platja, escapades, gastronomia, esports, aventura, experiències, _caravaning_, turisme accessible, jove i de temps lliure, etcètera. En este espai confluixen agents de tots els sectors relacionats amb l'àmbit turístic, des d'organismes oficials i institucions fins a establiments hostalers, d'allotjament o agències de viatges i d'assegurances de viatge o museus.

La fira comptarà amb diverses activitats, demostracions, degustacions i conferències i Sagunt estarà present en el _workshop_ previ i durant els dies que durarà l'exposició amb un estand propi en el qual hi haurà material promocional per a les persones i entitats visitants.

*   [](http://www.facebook.com/sharer.php?u=https://aytosagunto.es/va/actualitat/sagunt-estara-present-a-bilbao-en-una-nova-edicio-de-la-fira-de-turisme-expovacaciones/ "Facebook")
*   [](http://twitter.com/share?url=https://aytosagunto.es/va/actualitat/sagunt-estara-present-a-bilbao-en-una-nova-edicio-de-la-fira-de-turisme-expovacaciones/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-estara-present-a-bilbao-en-una-nova-edicio-de-la-fira-de-turisme-expovacaciones/ "Linked In")
*   [](mailto:?body=https://aytosagunto.es/va/actualitat/sagunt-estara-present-a-bilbao-en-una-nova-edicio-de-la-fira-de-turisme-expovacaciones/)